Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
24 พ.ย. 2558

SET เคลื่อนไหวแคบ ด้วย Volume บาง…แนะนำ “Selective” รายตัว
ดัชนี SET อยู่ที่ 1,395.95 จุด +1.73 จุด +0.12% ปริมาณซื้อขาย 13,739 ล้านบาท
แนวรับ :    1,390 / 1,385 จุด      แนวต้าน :     1,400 / 1,405 จุด
 
สรุปทิศทางและแนวโน้มตลาด
SET เคลื่อนไหวแคบ ยังมองเกิด Sector Rotation: SET เคลื่อนไหวแคบ ด้วยปริมาณการซื้อขายเบาบาง โดยมองว่า SET อยู่ในช่วง Sector Rotation ระยะสั้น โดยกลุ่มหุ้นที่ปรับสูงขึ้นแรงก่อนหน้าอย่าง SAWAD MTLS EPG AOT IRPC TOP น่าจะมีแรงขายทำกำไรมากขึ้น ขณะที่กลุ่มหุ้นที่ Laggard ตลาดก่อนหน้านี้ อย่างกลุ่มธนาคาร อาหาร และวัสดุก่อสร้าง อย่าง KBANK BBL CPF และ SCC
 “Selective” หุ้นรายตัวที่คาดว่าจะ Outperform ในช่วงการเปลี่ยนกลุ่มลงทุนของ SET: เราแนะนำ “Selective” หรือ “เลือกซื้อ” หุ้นรายตัว ที่คาดเป็นเป้าหมายในการเปลี่ยนกลุ่มเล่นระยะส้น อย่างกลุ่มธนาคารขนาดใหญ่, กลุ่มวัสดุก่อสร้าง และกลุ่มอาหาร อย่าง KBANK, SCC และ CPF
ยอดส่งออกรถยนต์ ต.ค. +19% จากช่วงเดียวกันของปีก่อนเป็นปัจจัยบวกต่อ NYT: สภาอุตสาหกรรมฯ รายงานยอดส่งออกรถยนต์เดือน ต.ค. +19.07% จากช่วงเดียวกันของปีก่อนที่ 1.1 แสนคัน เนื่องจากการเพิ่มขึ้นของยอดส่งออกรถกระบะไปยังตลาดเอเชีย ออสเตรเลีย และตะวันออกกลาง รวมไปถึงการส่งออกรถ Eco Car ไปยังตลาดยุโรป และอเมริกาเหนือ โดยยอดส่งออกรถยนต์ที่ดีขึ้น จะเป็นปัจจัยบวกต่อ NYT ที่เป็นผู้ให้บริการท่าส่งออกรถยนต์ ที่มี Market Share สูงที่สุด และแนะนำ “ซื้อ” ด้วยเป้าหมายพื้นฐาน 19.0 บาท ขณะที่ระยะสั้นมีแนวต้านที่ 16.1/16.4 และถัดไปที่ 17.1 บาท
 
หุ้นที่น่าสนใจทางเทคนิค
SCC “ซื้อ” ราคาหุ้นเริ่มมีจังหวะฟื้นตัวขึ้นจากแนวรับด้วยรูปแบบ Triple Bottom สามารถทะลุผ่านแนว Downtrend Line ขึ้นมาได้ มีสัญญาณ Bullish Divergence ในเครื่องมือ MACD ที่ยกจุดต่ำสูงขึ้น สอดคล้องกับเครื่องมือ DI+ กลับมาตัด DI- ขึ้น เป็นจังหวะซื้อเก็งกำไร  แนวต้านแรกที่ 472 บาท และเป้าหมายถัดไปที่ 484 บาท
WINNER “ซื้อ” ราคาหุ้นแกว่งยกฐานขึ้นทะลุกรอบสามเหลี่ยม Ascending พร้อมปริมาณการซื้อขายสูงขึ้นสนับสนุน สอดคล้องกับเครื่องมือ DI+ และ MACD ที่ชี้ขึ้นต่อเนื่อง เป็นจังหวะซื้อเก็งกำไร มีแนวต้านแรกที่ 2.90 บาท  และถัดไปที่ 3.00 บาท
 
Futures            แนวรับ          แนวต้าน
SET50                 888              895
                          885              900
Gold              18,300           18,400
                    18,200           18,550
Oil                  1,600            1,650
                     1,580             1,680 